---
title: "Κτιριακές κατασκευές της «Νέα Οδός Α.Ε.» κρίθηκαν αυθαίρετες και κατεδαφιστέες!"
id: 356
date: 2010-03-05T00:31:13
section: "Διόδια"
category: "Δεν πληρώνουμε!"
published: true
---

# Κτιριακές κατασκευές της «Νέα Οδός Α.Ε.» κρίθηκαν αυθαίρετες και κατεδαφιστέες!
Και ο δικός μας αγώνας θα δικαιωθεί! Τι γίνεται με το Αιγίνιο και τον υγροβιότοπο; Έχει οικοδομική άδεια ο σταθμός διοδίων; Η αυτοκινητόδρομος Αιγαίου Α.Ε. να επιδείξει αμέσως στους Πιεριείς την οικοδομική άδεια και την έγκριση Μελέτης Περιβαλλοντικών Επιπτώσεων για την κατασκευή του σταθμού διοδίων στο Αιγίνιο! ΠΟΛΕΟΔΟΜΙΑ ΚΑΠΑΝΔΡΙΤΙΟΥ 2 ΜΑΡΤΙΟΥ 2010 Σήμερα, 02-03-2010, στο Πολεοδομικό Γραφείο Καπανδριτίου, εκδικάστηκε η αίτηση θεραπείας που είχε υποβληθεί από τον Πρόεδρο της Κοινότητας Μαλακάσας. Η απόφαση της Επιτροπής επικυρώνει τον χαρακτηρισμό των κτιριακών κατασκευών της Νέα Οδός Α.Ε. ως αυθαίρετων και κατεδαφιστέων, καθώς και την επιβολή προστίμων ύψους €7.485.000, εκ μέρους του Πολεοδομικού Γραφείου Καπανδριτίου, με τις Εκθέσεις Αυτοψίας Αυθαίρετων Κατασκευών 89/16-06-2009 & 33/10-04-2009. Αυτές οι αυθαίρετες κατασκευές αφορούν, στην περιοχή της Μαλακάσας, τους πλευρικούς σταθμούς διοδίων (με εκτεταμένες διαμορφώσεις του περιβάλλοντος χώρου και κοπή δέντρων) και τον Σταθμό Πλευρικής Συντήρησης (ελλείψει της απαιτούμενης οικοδομικής άδειας και παραβίασης του Ν.1650/86 περι προστασίας του περιβάλλοντος). Αύριο Σάββατο 6 Μαρτίου στις 11:00 ΟΛΟΙ στην Κεντρική Πλατεία Κατερίνης! ΔΕΝ ΠΛΗΡΩΝΟΥΜΕ
