---
title: "Η ασφάλεια του ποδηλάτη και οι κατάλληλες υποδομές"
id: 432
date: 2010-07-24T02:06:21
section: "Ποδήλατο"
category: "Ποδηλατώ για την πόλη μου"
published: true
---

# Η ασφάλεια του ποδηλάτη και οι κατάλληλες υποδομές
Φίλες και φίλοι, Με αφορμή τον πρόσφατο, άδικο χαμό του συμπολίτη μας Βασίλη Πόδα σε τροχαίο ατύχημα, η Εθελοντική Ομάδα Δράσης Ν. Πιερίας οργανώνει εκδήλωση με στόχο την ευαισθητοποίηση των πολιτών σε θέματα ασφαλούς κίνησης με ποδήλατο στην πόλη και την έναρξη δημόσιου διαλόγου με θέμα «Η ασφάλεια του ποδηλάτη και οι κατάλληλες υποδομές» . Η εκδήλωση θα πραγματοποιηθεί το επόμενο Σάββατο 31 Ιουλίου 2010 από τις 10:00 – 13:00 στον κεντρικό πεζόδρομο της πόλης μας , όπου θα στηθεί σταντ ενημέρωσης για τους διερχόμενους πολίτες. Κατά τη διάρκεια της εκδήλωσης η οικογένεια του εκλιπόντος θα προσφέρει κράνη σε μικρούς ποδηλάτες. Καλούνται όλοι οι πολίτες – ποδηλάτες της Κατερίνης, τους οποίους ενώνει η αγάπη τους για το ποδήλατο και η επιθυμία για καλύτερες συνθήκες διαβίωσης στο αστικό και μη περιβάλλον, οι φορείς που συμμετείχαν στις πρόσφατες ποδηλατοπορίες, η Δημοτική αρχή της πόλης μας και η Διεύθυνση Τροχαίας Κατερίνης να συμμετάσχουν ενεργά στην εκδήλωση αυτή και να τιμήσουν με την παρουσία τους τη μνήμη του αδικοχαμένου συμπολίτη μας. Εθελοντική Ομάδα Δράσης Ν. Πιερίας
