---
title: "Πρόσκληση για συζήτηση με θέμα τη συμβολαιακή γεωργία"
id: 1140
date: 2013-10-19T21:23:16
section: "Χωρίς μεσάζοντες"
category: "Ακανοινώσεις, Δελτία τύπου"
published: true
---

# Πρόσκληση για συζήτηση με θέμα τη συμβολαιακή γεωργία
Η Εθελοντική Ομάδα Δράσης Ν. Πιερίας καλεί τους παραγωγούς του νομού που επιθυμούν να καλλιεργήσουν τα χωράφια τους με συμβολαιακή γεωργία (απευθείας διάθεση της παραγωγής στους καταναλωτές μέσα από το κίνημα «Χωρίς Μεσάζοντες») να λάβουν μέρος στη συζήτηση που θα πραγματοποιηθεί την Τετάρτη 23 Οκτωβρίου 2013, ώρα 20:00 στον Καπνικό Σταθμό Κατερίνης. Φέτος καλλιεργήθηκαν στο Ν. Πιερίας 480 στρέμματα όσπρια με συμβολαιακή γεωργία και η σοδειά των παραγωγών διατέθηκε χθες, Σάββατο 19 Οκτωβρίου απευθείας στους καταναλωτές, παρακάμπτοντας τους μεσάζοντες. Οι παραγωγοί διέθεσαν τη σοδειά τους μέσα σε ένα πρωινό και εισέπραξαν άμεσα τα χρήματά τους. Την οργάνωση των παραγγελιών και της διάθεσης ανέλαβαν -ως γνωστό-, εθελόντριες και εθελοντές του κινήματος «Χωρίς Μεσάζοντες». Στόχος της Εθελοντικής Ομάδας Δράσης Ν. Πιερίας είναι, το έτος 2014, να καλλιεργηθούν στο Ν. Πιερίας 1.000 στρέμματα γης σε συνεργασία με νέους ντόπιους παραγωγούς. Ήδη υπάρχουν συμφωνίες για παραγωγή γεωργικών προϊόντων όπως φασόλια, φακές, ρεβίθια, καρπούζια, κρεμμύδια και πατάτες.
