---
title: "Ενίσχυση του Συλλόγου Καρκινοπαθών «Αγία Αικατερίνη»"
id: 375
date: 2010-04-06T22:32:31
section: "Μαστός"
category: "Κέντρο Μαστού"
published: true
---

# Ενίσχυση του Συλλόγου Καρκινοπαθών «Αγία Αικατερίνη»
Φίλες και φίλοι της Εθελοντικής Ομάδας Δράσης Ν. Πιερίας, Σας πληροφορούμε, πως το επόμενο Σάββατο 10 Απριλίου 2010, από τις 11:00 έως τις 13:00 , η ομάδα μας θα στήσει περίπτερο στον κεντρικό πεζόδρομο της πόλης της Κατερίνης, στο ύψος της οδό Κύπρου, με στόχο την πώληση card postal και την ενίσχυση του Συλλόγου Καρκινοπαθών Κατερίνης «Αγία Αικατερίνη» . Η συμμετοχή αυτή της Εθελοντικής Ομάδας Δράσης Ν. Πιερίας εντάσσεται στα πλαίσια της στήριξης του παμπιερικού πλέον αιτήματος για τη δημιουργία «Κέντρου Μαστού» στην Κατερίνη. Η ομάδα μας, από την πρώτη στιγμή έχει στηρίξει έμπρακτα την πρωτοβουλία για την ίδρυση του κέντρου και συνεχίζει να προσφέρει οποιαδήποτε βοήθεια της ζητηθεί. Καλούμε λοιπόν τα μέλη μας να συμμετέχουν με την φυσική τους παρουσία σε αυτή την δίωρη δράση του Σαββάτου και να βοηθήσουν στην πώληση των card postal. Οι κάρτες έχουν φιλοτεχνηθεί από τον συμπολίτη μας ζωγράφο κ. Θανάση Καραμήτα και διατίθενται προς 1 Ευρώ. Σε περίπτωση που είστε σίγουροι πως θα συμμετάσχετε στη δράση, σας παρακαλούμε, να στείλετε μια σύντομη επιστολή στη διεύθυνση info@otoposmou.gr. Για το στήσιμο του περίπτερου θα χρειαστεί η βοήθεια 3 ατόμων στις 10:30. Φιλικά για την ομάδα Χαλαϊζίδου Γνωσούλα & Πατέρα Βάνα
