---
title: "Ξεκίνησε η δωρεάν διανομή σχολικών ειδών στην Κατερίνη"
id: 1423
date: 2015-09-15T23:33:21
section: "Ειδήσεις"
category: "Τελευταία"
published: true
---

# Ξεκίνησε η δωρεάν διανομή σχολικών ειδών στην Κατερίνη
Δείτε το βίντεο της χθεσινής συνάντησης κάνοντας κλικ εδώ ή στην εικόνα Χθες, Τρίτη 15 Σεπτεμβρίου 2015 παραδόθηκαν από την Εθελοντική Ομάδα Δράσης Ν. Πιερίας 300 επιστολές στις διευθύνσεις των 19 δημοτικών σχολείων του Δήμου Κατερίνης, οι οποίες άρχισαν ήδη να διανέμονται στις δικαιούχες οικογένειες για τη δωρεάν παραλαβή σχολικών ειδών. Αργά το απόγευμα, στην αίθουσα του Κοινωνικού Παντοπωλείου συσκευάστηκαν περισσότερες από 250 τσάντες, τις οποίες από σήμερα και μέχρι την Παρασκευή 18.09.2015 μεταξύ 19:00 και 21:00, οι γονείς των παιδιών θα μπορούν να παραλαμβάνουν από τον Καπνικό Σταθμό επιδεικνύοντας την υπογεγραμμένη επιστολή που παρέλαβαν από την διεύθυνση του σχολείου στο οποίο φοιτούν τα παιδιά τους. Φωτογραφικό υλικό από τις εργασίες συσκευασίας
