---
title: "Πλημμύρισε με χρώματα η αυλή του Καπνικού Σταθμού."
id: 1770
date: 2018-04-19T04:08:56
section: "Ειδήσεις"
category: "Τελευταία"
published: true
---

# Πλημμύρισε με χρώματα η αυλή του Καπνικού Σταθμού.
Ξεκίνησε η Ανθοκομική Έκθεση Κατερίνης 2018. Σήμερα το πρωί, Πέμπτη 19 Απριλίου 2018, άνοιξε τις πύλες της η Ανθοκομική Έκθεση Κατερίνης 2018 και ο Καπνικός Σταθμός γέμισε με χαρούμενες φωνές μικρών παιδιών, ενώ η αυλή του έχει μετατραπεί σε έναν πολύχρωμο, ανθισμένο κήπο. Σχολεία, νηπιαγωγεία και φίλοι των λουλουδιών άρχισαν από σήμερα το πρωί να προσέρχονται στην οδό Φλέμινγκ για να απολαύσουν μια μοναδική πανδαισία χρωμάτων ανάμεσα στα στολισμένα σπιτάκια του Χριστουγεννιάτικου Χωριού. Χιλιάδες εποχιακά λουλούδια έχουν απλωθεί πάνω στο πράσινο χαλί της αυλής του Καπνικού Σταθμού και συνθέτουν μια πανέμορφη εικόνα την οποία δεν πρέπει να χάσετε. Ελάτε να απολαύσετε αυτή την μοναδική γωνιά της πόλης και να προμηθευτείτε τα λουλούδια του κήπου σας. Έξι ντόπιοι ανθοπαραγωγοί θα συμβουλεύσουν ενώ θα έχετε την ευκαιρία να απολαύσετε τον ελληνικό καφέ που θα σας προσφέρουν η Γιάννα με την Γιολάντα. Η έκθεση θα λειτουργεί καθημερινά από 10:00 έως 21:00 μέχρι και την Δευτέρα 23 Απριλίου 2019. Ευπρόσδεκτα είναι σχολεία και νηπιαγωγεία. Τα παιδιά θα έχουν τη δυνατότητα να φυτέψουν ένα μικρό λουλούδι. Απολαύστε φωτογραφίες υψηλής ανάλυσης του άλμπουμ που θα ενημερώνεται καθημερινά:
