---
title: "Ευχαριστήριο προς την ΔΕΥΑ Κατερίνης"
id: 1879
date: 2019-10-05T07:19:26
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις και δελτία τύπου"
published: true
---

# Ευχαριστήριο προς την ΔΕΥΑ Κατερίνης
Η Εθελοντική Ομάδα Δράσης Ν. Πιερίας ευχαριστεί θερμά τη διεύθυνση και τους εργαζόμενους της ΔΕΥΑ Κατερίνης για την άμεση ανταπόκριση της υπηρεσίας στο αίτημά της να συνδεθεί ο υπαίθριος χώρος του Καπνικού Σταθμού με το δίκτυο απορροής ομβρίων υδάτων της πόλης. Έτσι ικανοποιήθηκε ένα πάγιο αίτημα της ομάδας με αποτέλεσμα ο χώρος του Καπνικού Σταθμού να είναι πλέον απόλυτα προστατευμένος από πλημμύρες ακόμα και μετά από έντονα καιρικά φαινόμενα. Οι εργασίες αυτές αποτελούν την αρχή μιας σειράς παρεμβάσεων από τις υπηρεσίες του Δήμου Κατερίνης οι οποίες θα πραγματοποιηθούν μέχρι τα τέλη του Οκτώβρη στις εγκαταστάσεις του Καπνικού Σταθμού ενόψει της οργάνωσης του 6ου Χριστουγεννιάτικου Χωριού του Κόσμου. Εδώ μπορείτε να δείτε φωτογραφίες των εργασιών που πραγματοποιήθηκαν τις προηγούμενες ημέρες.
