---
title: "Πεταμένος φανοστάτης (25ης Μαρτίου)"
id: 210
date: 2009-09-21T10:43:56
section: "Η πόλη μου"
category: "Νοιάζομαι για την πόλη μου"
published: true
---

# Πεταμένος φανοστάτης (25ης Μαρτίου)
Φίλες κια φίλοι του "Νοιάζομαι" (21.09.2009, 11:54) Στέλνω αυτές τις 2 φωτογραφίες απο το roundabout (κυκλικό κόμβο) που έγινε στην 25η Μαρτίου (στο παλαιό κτηνιατρείο) πρό τριμήνου. Τα αρμόδια συνεργεία έβγαλαν τον φανοστάτη για να εκτελέσουν τις εργασίες τους (οι οποίες έγιναν εξαιρετικά) αλλά ο συγκεκριμμένος φανοστάτης παρέμεινε πεταμένος . Τέτοια περιστατικά που αφορούν πεταμένα υλικά είναι σύνηθες φαινόμενο (σωλήνες αποχέτευσης, άσφαλτος, χαλίκι κ.α.). Επειδή ζούμε στην χώρα των πολλών αρμοδίων και συναρμοδίων αλλά πάντοτε του κανενός υπευθύνου, σας παρακαλώ αναδείξτε το θέμα. Είναι κρίμα να μην υπολογίζονται υλικά τα οποία ανήκουν σε όλους μας. Εάν αυτό το καταλάβουμε τότε θα ζητούμε να κλείνουνε τα φώτα όταν είναι 12 η ώρα το μεσημέρι, την θέρμανση όταν έξω έχει 22 Co σε δημόσιες υπρεσίες και οργανισμούς κ.α.π. Επιτέλους να άρχίσουμε να σκεφτόμαστε το κοινωνικό σύνολο, την πόλη μας και το κράτος μας. Αυτός είναι πολιτισμός. Με εκτίμηση Κωνσταντίνος Κορομπίλης
