---
title: "Νομαρχία Πιερίας"
id: 28
date: 2008-05-22T22:08:58
section: "Μια μέρα για το δάσος"
category: "Υποστηρικτές του προγράμματος"
published: true
---

# Νομαρχία Πιερίας
Χαιρετισμός Νομάρχη Πιερίας κ. Γ. Παπαστεργίου Κάθε πρωτοβουλία που έχει ως στόχο την προστασία του δάσους και ιδιαίτερα όταν απευθύνεται στην εθελοντική προσφορά αποτελεί συστατικό στοιχείο της κοινωνίας των πολιτών που θέλουμε να οικοδομήσουμε. Οφείλω ως Νομάρχης Πιερίας και ως Πρόεδρος του Φορέα Διαχείρισης Εθνικού Δρυμού Ολύμπου να συγχαρώ τους εμπνευστές της οργάνωσης της εθελοντικής ομάδας προστασίας του Ολύμπου και των Πιερίων καθώς και τον κάθε πολίτη που δήλωσε συμμετοχή στο πρόγραμμα προσφέροντας μία ημέρα από τις καλοκαιρινές διακοπές του στην πυρασφάλεια του δάσους . Τόσο η ευαισθητοποίηση των πολιτών στην προστασία του περιβάλλοντος όσο και η ενεργοποίηση του εθελοντισμού είναι το παράδειγμα που πρέπει να ακολουθήσουμε για να καταφέρουμε να προστατεύσουμε με επιτυχία το δασικό μας πλούτο, που είναι σημαντικός κυρίως για τη ζωή μας. Εύχομαι καλή επιτυχία στο πρόγραμμα και κάθε χρόνο όλο και περισσότεροι εθελοντές να λαμβάνουν μέρος ώστε να διατηρήσουμε άθικτη την ομορφιά που μας χάρισε τόσο απλόχερα η φύση. Γιώργος Παπαστεργίου Νομάρχης Πιερίας Πρόεδρος Φορέα Διαχείρισης Εθνικού Δρυμού Ολύμπου
