---
title: "Σας ευχαριστώ όλους από καρδιάς για τη στήριξή σας."
id: 388
date: 2010-04-19T16:15:53
section: "Η πόλη μου"
category: "Περί μηνύσεων σχόλια"
published: true
---

# Σας ευχαριστώ όλους από καρδιάς για τη στήριξή σας.
Φίλες και φίλοι της Εθελοντικής Ομάδας Δράσης Ν. Πιερίας Όπως σίγουρα θα γνωρίζετε, αθωωτική για όλους τους κατηγορούμενους της δίκης της «Πετούνιας» ήταν η απόφαση του Μονομελούς Πλημμελειοδικείου Κατερίνης. Αισθάνομαι ιδιαίτερα περήφανος για τα ΜΜΕ της Πιερίας και τους συμπολίτες μου δημοσιογράφους. Σύσσωμοι, έδωσαν το δικό τους αγώνα και υπερασπίστηκαν το δικαίωμα της ελεύθερης έκφρασης των πολιτών, αλλά και της ελευθεροτυπίας. Αισθάνομαι ιδιαίτερα υπερήφανος που μπορώ να δηλώνω μέλος της Εθελοντικής Ομάδας Δράσης Ν. Πιερίας και είμαι ευτυχής που μπορώ να συμπορεύομαι και να συνεργάζομαι μαζί σας. Η παρουσία σας μέσα και έξω από την αίθουσα του δικαστηρίου, μου έδωσε κουράγιο και μεγάλη σιγουριά. Εκεί, για πρώτη φορά, συνειδητοποίησα πως η ομάδα μας έχει πάρει το δρόμο της και ήδη χαίρομαι για όλα όσα θα ακολουθήσουν. Σας ευχαριστώ όλους από καρδιάς για τη στήριξή σας. Φιλικά Ηλίας Τσολακίδης
