---
title: "«Με τα παιδιά στον Όλυμπο»"
id: 495
date: 2010-10-31T23:23:02
section: "Ολυμπος"
category: "Τελευταία νέα"
published: true
---

# «Με τα παιδιά στον Όλυμπο»
Ήταν μια πανέμορφη, ηλιόλουστη μέρα. Μια μικρή παρέα, οικογένειες της Εθελοντικής Ομάδας Δράσης Ν. Πιερίας, βρέθηκαν σήμερα Κυριακή 31 Οκτωβρίου 2010 στην παλιά Σκοτίνα, στο «Πάνθεον». Καλεσμένα τα παιδιά από το Νίκο Καραγιαννίδη και την Πόπη Γκανά, συντονιστές της ομάδας «Με τα παιδιά στον Όλυμπο», πραγματοποίησαν μια μοναδική φθινοπωρινή εκδρομή στις πλαγιές του μαγευτικού βουνού των Θεών. Πρόκειται για την 4η εκδρομή στον Όλυμπο που διοργανώνεται φέτος από την ΕΟΔνΠ και απευθύνεται ειδικά σε οικογένειες με μικρά παιδιά. Στόχος της σημερινής ημερήσιας εκδρομής ήταν η συλλογή εποχιακών καρπών και η γνωριμία των παιδιών με το βουνό και τη φύση την εποχή του Φθινοπώρου. Τα παιδιά μάζεψαν άγρια φιρίκια, κάστανα, μανιτάρια, καρύδια, έπαιξαν με τον Άρκον και απόλαυσαν τα μοναδικά χρώματα του δάσους.
