---
title: "Πρόσκληση εκδήλωσης ενδιαφέροντος"
id: 906
date: 2012-11-10T22:52:35
section: "Χωρίς μεσάζοντες"
category: "Πατάτες"
published: true
---

# Πρόσκληση εκδήλωσης ενδιαφέροντος
Πρόσκληση εκδήλωσης ενδιαφέροντος για πώληση 200 – 250 τόνων πατάτας Η Εθελοντική Ομάδα Δράσης Ν. Πιερίας (ΕΟΔνΠ) ενδιαφέρεται να οργανώσει για τα μέλη και τους φίλους της, παραγγελία 200 – 250 τόνων πατάτες «Χωρίς Μεσάζοντες», με στόχο η διανομή να πραγματοποιηθεί το Σάββατο 1 Δεκεμβρίου στην Κατερίνη. Οι πατάτες θα πρέπει οπωσδήποτε να είναι ελληνικής παραγωγής, κατά προτίμηση ποικιλίας Agria (κίτρινη) να είναι απαλλαγμένες από κατάλοιπα φυτοφαρμάκων (απαιτείται πιστοποιητικό χημικών αναλύσεων) και να διατεθούν σε συσκευασίες των 20 κιλών. Ο παραγωγός θα πρέπει να συμφωνήσει να αποδεχτεί τους παρακάτω όρους πώλησης. Προσφορές προμηθευτών /εμπόρων δεν θα γίνονται δεκτές. Οι ενδιαφερόμενοι παραγωγοί μπορούν να αποστείλουν τις προσφορές τους στη διεύθυνση info@otoposmou.com . Μετά από την αρχική αξιολόγηση των προσφορών η ΕΟΔνΠ θα επιλέξει τους παραγωγούς με τους οποίους θα επιδιώξει συνάντηση για δειγματισμό στην Κατερίνη. Περισσότερες πληροφορίες στην ιστοσελίδα της ομάδας
