---
title: "Συζητάμε για το Νερό!"
id: 1876
date: 2019-09-25T09:10:06
section: "Νερό"
category: "Νερό"
published: true
---

# Συζητάμε για το Νερό!
Έναρξη δημόσιου διαλόγου για την ορθολογιστική διαχείριση των υδάτινων πόρων στον τόπο μας Την Κυριακή 29 Σεπτεμβρίου 2019, ώρα 11:30 στην αίθουσα του πολιτιστικού συλλόγου Αλέξανδρος Υψηλάντης, στη Νέα Τραπεζούντα , θα πραγματοποιηθεί δημόσια συζήτηση σχετικά με τη λειψυδρία και τα έντονα προβλήματα υδροδότησης τα οποία αντιμετωπίζουν οι κάτοικοι της περιοχής τις τελευταίες εβδομάδες. Καλούνται όλοι οι ενδιαφερόμενοι πολίτες αλλά και η πολιτική ηγεσία της ΔΕΥΑ Κατερίνης να συμμετέχουν στη συζήτηση αυτή. Την πρόσκληση απευθύνουν η Εθελοντική Ομάδα Δράσης Ν. Πιερίας σε συνεργασία με πρωτοβουλία πολιτών του χωριού. Θα προβληθεί φωτογραφικό υλικό το οποίο έχει ληφθεί πρόσφατα από τις εγκαταστάσεις των διυλιστηρίων και του φράγματος της Μόρνας, όπως επίσης και από τον εγκαταλελειμμένο ΧΥΤΑ ο οποίος αποτελεί μόνιμη πηγή ρύπανσης του υδροφόρου ορίζοντα της περιοχής. Η πρωτοβουλία αποσκοπεί στην έναρξη δημόσιου διαλόγου για την ορθολογιστική διαχείριση των υδάτινων πόρων στον τόπο μας και την αποτελεσματική αντιμετώπιση της λειψυδρίας των επόμενων ετών.
