---
title: "Ενημέρωση πολιτών με τη συμμετοχή των Τοπικών Συμβουλίων Νέων"
id: 298
date: 2010-01-15T16:29:02
section: "Διόδια"
category: "Δεν πληρώνουμε!"
published: true
---

# Ενημέρωση πολιτών με τη συμμετοχή των Τοπικών Συμβουλίων Νέων
«ΔΕΝ ΠΛΗΡΩΝΟΥΜΕ» Ο Μαραθώνιος ενημέρωσης των πολιτών της Πιερίας συνεχίζεται και αυτό το Σάββατο με τη συμμετοχή των Τοπικών Συμβουλίων Νέων Η ΕΘΕΛΟΝΤΙΚΗ ΟΜΑΔΑ ΔΡΑΣΗΣ Ν. ΠΙΕΡΙΑΣ καλεί τα μέλη, τις φίλες, τους φίλους της, τα τοπικά συμβούλια νέων και όλους τους πολίτες της Πιερίας , το επόμενο Σάββατο 23 Ιανουαρίου 2010 από 11:00 έως 12:00 στην Κεντρική Πλατεία της Κατερίνης, να στηρίξουν με την ενεργή συμμετοχή τους την Επιτροπή Αγώνα κατά των διοδίων. Θα είμαστε και πάλι εκεί για να διανέμουμε στους οδηγούς των διερχόμενων αυτοκινήτων το γνωστό πλέον σήμα της δράσης «Δεν πληρώνουμε» και να τους ενημερώσουμε για τις πιθανές συνέπειες της άρνησης πληρωμής των διοδίων. Η Επιτροπή Αγώνα κατά των διοδίων καλεί όλους τους νέους των Τοπικών Συμβουλίων του νομού να συμμετέχουν ενεργά στον αγώνα της Πιερίας και να στηρίξουν τις προσπάθειές της. Οι νέες και οι νέοι του Αιγινίου και της Ελαφίνας ήδη έχουν δηλώσει πως θα συμμετέχουν στη δράση του Σαββάτου στην Κεντρική Πλατεία της Κατερίνης. Με την ευκαιρία αυτή η Επιτροπή Αγώνα θα ενημερώσει τα συμβούλια για τις επόμενες ενέργειες που έχουν προγραμματιστεί.
