---
title: "Άμεσα μέτρα για του ποδηλάτες!"
id: 488
date: 2010-10-23T00:09:37
section: "Ποδήλατο"
category: "Ποδηλατώ για την πόλη μου"
published: true
---

# Άμεσα μέτρα για του ποδηλάτες!
ΟΛΟΙ ΣΤΗΝ ΠΟΔΗΛΑΤΟΠΟΡΕΙΑ Κυριακή 24 Οκτωβρίου 2010 και ώρα 10.30 π.μ. στην κεντρική πλατεία Κατερίνης Η Εθελοντική Ομάδα Δράσης Ν. Πιερίας συμμετέχει στην ποδηλατοπορεία που θα πραγματοποιηθεί την Κυριακή 24 Οκτωβρίου 2010 από φορείς της πόλης της Κατερίνης και καλεί τα μέλη, τους φίλους της και όλους τους συμπολίτες μας να συμμετάσχουν στη σημαντική αυτή εκδήλωση. Εμείς, οι πολίτες – ποδηλάτες, τους οποίους ενώνει η αγάπη τους για το ποδήλατο και η επιθυμία για καλύτερες συνθήκες διαβίωσης στο αστικό και μη περιβάλλον, ανησυχούμε ιδιαίτερα για όσα συμβαίνουν γύρω μας. Δεν μπορούμε να δεχτούμε άλλη υποβάθμιση της ποιότητας των μετακινήσεων και της ζωής γενικότερα στην πόλη μας και για αυτό απαιτούμε άμεσα από τη Δημοτική Αρχή: Διαβούλευση με τις ποδηλατικές ομάδες και τα κινήματα πολιτών για κάθε έργο υποδομής στο Δήμο. Άμεση ένταξη του ποδηλάτου σε κάθε σχεδιασμό έργου οδοποιίας και υποδομών Ραντεβού λοιπόν αύριο, Κυριακή 24 Οκτωβρίου 2010 και ώρα 10.30 π.μ. στην κεντρική πλατεία Κατερίνης. Θα είμαστε όλοι και πάλι εκεί! Συμμετέχουμε στην ποδηλατοπορεία και διεκδικούμε το χώρο που μας ανήκει.
