---
title: "Σήμερα η συνάντηση των εθελοντριών και των εθελοντών του Χριστουγεννιάτικου Χωριού του Κόσμου 2015"
id: 1471
date: 2015-12-09T11:14:08
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Σαλόνι 2015"
published: true
---

# Σήμερα η συνάντηση των εθελοντριών και των εθελοντών του Χριστουγεννιάτικου Χωριού του Κόσμου 2015
Σήμερα, Τετάρτη 9 Δεκεμβρίου 2015, στις 18:00, στον Καπνικό Σταθμό Κατερίνης, θα πραγματοποιηθεί η συνάντηση των εθελοντριών και των εθελοντών που θα συμμετέχουν στις ομάδες εργασίας του Χριστουγεννιάτικου Χωριού του Κόσμου 2015. Η αυλή έχει ήδη διαμορφωθεί. Τα 12 σπιτάκια και το Δέντρο είναι στολισμένα, ενώ σήμερα ομάδα μαθητών των εκπαιδευτηρίων «Πλάτων» «έντυσε» με άχυρα την αυλή του Χωριού. Σήμερα το βράδυ θα ανάψουμε τις 4 φωτιές και θα μιλήσουμε για τον τρόπο διεξαγωγής του προγράμματος και τις αρμοδιότητες του προσωπικού που θα εργαστεί στο Χωριό. Για να πραγματοποιηθεί, φέτος, το Χριστουγεννιάτικο Χωριό του Κόσμου 2015 απαιτούνται 1.260 βάρδιες. Από αυτές έχουν δηλωθεί μέχρι σήμερα 09.12.2015, 11:05:02, συνολικά, 507 βάρδιες. Δηλαδή καλύφθηκε το 40,24 % των αναγκών του Χωριού σε προσωπικό. Θα βοηθήσουν συνολικά 147 εθελόντριες και εθελοντές και ο μέσος όρος ανέρχεται σε 3,45 ημέρες συμμετοχής ανά εθελόντρια/εθελοντή. Όλες και όλους εσάς, Σας ευχαριστούμε θερμά για τη βοήθειά σας Σας περιμένουμε απόψε στις 18:00 Φιλικά ΕΘΕΛΟΝΤΙΚΗ ΟΜΑΔΑ ΔΡΑΣΗΣ Ν. ΠΙΕΡΙΑΣ ΥΓ: Δηλώσεις συμμετοχής στην ιστοσελίδα http://www.otoposmou.gr
