---
title: "Κόκκινη κάρτα λοιπόν!!!"
id: 957
date: 2013-01-02T10:01:43
section: "Ειδήσεις"
category: "Τελευταία"
published: true
---

# Κόκκινη κάρτα λοιπόν!!!
Η κοινωνία μας θα βελτιωθεί, όταν οι πολίτες γίνουν τιμωροί της αδικίας, της ανομίας και της αυθαιρεσίας. Όλοι, και οι 8 συνολικά εργαζόμενες και εργαζόμενοι του καταστήματος της επιχείρησης «Αρβανιτίδη» στην Παραλία Κατερίνης απολύθηκαν, λίγες ώρες πριν από την καινούργια χρονιά, επειδή τόλμησαν να συμμετάσχουν στην Πανελλαδική 24ωρη Απεργία που κήρυξε η Ομοσπονδία τους (Ο.Ι.Υ.Ε.) την 30η Δεκέμβρη, διαμαρτυρόμενοι για το άνοιγμα των καταστημάτων τις Κυριακές. Η διοίκηση της επιχείρησης «ΑΡΒΑΝΙΤΙΔΗ», που δεν έχει πληρώσει ακόμη το μισθό του μήνα Νοέμβρη 2012 στο προσωπικό, ενοχοποιεί το δικαίωμα της απεργίας και της διεκδίκησης στοιχειωδών εργατικών δικαιωμάτων. Εκφράζουμε τη συμπαράσταση και την αλληλεγγύη μας στους απολυμένους συνάδελφους της Επιχείρησης ΣΟΥΠΕΡ ΜΑΡΚΕΤ ΑΡΒΑΝΙΤΙΔΗΣ και απαιτούμε: Την άμεση επαναπρόσληψή τους και την καταβολή των δεδουλευμένων στους εργαζόμενους.
