---
title: "Πορεία διαμαρτυρίας προς τα γραφεία των βουλευτών του νομού μας."
id: 647
date: 2011-09-17T01:12:06
section: "Ειδήσεις"
category: "Τελευταία"
published: true
---

# Πορεία διαμαρτυρίας προς τα γραφεία των βουλευτών του νομού μας.
Σήμερα, Σάββατο 17 Σεπτεμβρίου 2011, ώρα 12:00, στην κεντρική πλατεία Κατερίνης. Αγαπητοί συμπολίτες, Βεβήλωσαν ασφαλιστικές κατακτήσεις, τσαλάκωσαν την αξιοπρέπειά μας, λεηλάτησαν τον εθνικό πλούτο και τα εισοδήματά μας, βύθισαν τη χώρα στη φτώχεια, την απόγνωση και τη δυστυχία. Διέγραψαν το μέλλον του τόπου και των παιδιών μας! Μετά από όλα αυτά, τα κατοχικά στρατεύματα, ζητούν και τις προσωπικές μας περιουσίες. Ζητούν την πλήρη υποταγή μας! Οι ειδοποιήσεις για τη νέα εισφορά και για το νέο τέλος στα ακίνητα είναι ένα νέο βήμα οικονομικής εξόντωσης και κοινωνικής εξαθλίωσης. Στον πόλεμο αυτό, έχουμε την υποχρέωση να αντισταθούμε και να υπερασπίσουμε τις οικογένειές μας, τον τόπο μας, τη χώρα, την πατρίδα μας. Ενώνουμε τις δυνάμεις μας και κάνουμε το φόβο δύναμη! Κανείς πλέον μόνος του! Ανοίγουμε μια νέα σελίδα αισιοδοξίας που θα βάλει τέλος στον εξευτελισμό της χώρας μας και των πολιτών της.
