---
title: "4ος Ηλεκτρονικός Διαγωνισμός Διηγήματος της ΕΟΔΝΠ"
id: 1600
date: 2016-11-13T03:44:20
section: "Διαγωνισμός Διηγήματος"
category: "Ανακοινώσεις"
published: true
---

# 4ος Ηλεκτρονικός Διαγωνισμός Διηγήματος της ΕΟΔΝΠ
Ο 4ος Ηλεκτρονικός Διαγωνισμός Διηγήματος της Εθελοντικής Ομάδας Δράσης Ν. Πιερίας ξεκινάει την πρώτη μέρα του χειμώνα. Ως ημερομηνία έναρξης του διαγωνισμού ορίζεται η 1η Δεκεμβρίου 2016 και ως ημερομηνία λήξης η 31η Ιανουαρίου 2017. To θέμα είναι ελεύθερο και οι κατηγορίες του διαγωνισμού τρεις: 1η κατηγορία: Μαθητές δημοτικού, 2η κατηγορία: Μαθητές γυμνασίου και λυκείου, 3η κατηγορία: Ενήλικες. Τα διηγήματα δεν θα πρέπει να ξεπερνούν σε έκταση τις 2000 λέξεις. Στους νικητές θα δοθούν τιμητικοί έπαινοι και από ένα εκτυπωμένο αντίτυπο του 4ου συλλεκτικού τεύχους, που θα περιέχει τα διηγήματά τους Η συντονιστική επιτροπή του διαγωνισμού διηγήματος σας εύχεται καλό χειμώνα, περιμένει τα νέα διηγήματά σας και την επίσκεψή σας στο Χριστουγεννιάτικο Χωριό του Κόσμου στον Καπνικό Σταθμό Κατερίνης και σας προσφέρει χριστουγεννιάτικο δώρο (σε μορφή pdf) για ανάγνωση μέσα στον χειμώνα τον συλλεκτικό τόμο του 1ου Ηλεκτρονικού Διαγωνισμού Διηγήματος με τα 23 διηγήματα που διακρίθηκαν το 2014. Καλό διάβασμα! Για την Εθελοντική Ομάδα Δράσης ν. Πιερίας Η συντονιστική επιτροπή του Ηλεκτρονικού Διαγωνισμού Διηγήματος
