---
title: "Ενημέρωση πολιτών στην κεντρική Πλατεία Κατερίνης"
id: 296
date: 2010-01-15T16:29:02
section: "Διόδια"
category: "Δεν πληρώνουμε!"
published: true
---

# Ενημέρωση πολιτών στην κεντρική Πλατεία Κατερίνης
Συνεχίζεται ο μαραθώνιος ενημέρωσης πολιτών "ΔΕΝ ΠΛΗΡΩΝΟΥΜΕ" στην κεντρική πλατεία της Κατερίνης. Το Σάββατο 16.01.2010 με τη στήριξη του Επιμελητηρίου Πιερίας Φίλες και φίλοι, Σήμερα, Παρασκευή, ο καιρός είναι βροχερός, όμως αύριο θα έχει μόνο συννεφιά και θερμοκρασίες γύρω στους 10 °C. Δηλαδή, ιδανικές συνθήκες για μια ακόμη δράση ενημέρωσης «Δεν πληρώνουμε» στην Κεντρική Πλατεία της πόλης μας. Τα μέλη της ομάδας μας θα μοιράσουν αύριο Σάββατο, 16 Ιανουαρίου 2010, από τις 11:00 – 12:00 άλλα 2.000 αυτοκόλλητα με το σήμα της δράσης και πληροφορίες για τις πιθανές επιπτώσεις από την άρνηση πληρωμής των διοδίων. Η Εθελοντική Ομάδα Δράσης Ν. Πιερίας καλεί τα μέλη, τους φίλους της και όλους τους πολίτες της πόλης της Κατερίνης, να είναι και πάλι εκεί, στην Κεντρική Πλατεία. Ο μαραθώνιος ενημέρωσης των πολιτών συνεχίζεται και αυτό το Σάββατο με τη στήριξη του Επιμελητηρίου Πιερίας, το οποίο έχει διαθέσει το ενημερωτικό υλικό της δράσης. Ενώνουμε τις φωνές μας και στηρίζουμε την Επιτροπή Αγώνα κατά των Διοδίων. Μετά τη λήξη της δράσης, στις 12:00 η Επιτροπή Αγώνα κατά των διοδίων θα συνεδριάσει με στόχο το συντονισμό των ενεργειών των αμέσως επόμενων ημερών.
