---
title: "Το ακριβό το αφήνουμε στο ταμείο!"
id: 73
date: 2009-01-09T18:03:57
section: "Γάλα"
category: "Γάλα"
published: true
---

# Το ακριβό το αφήνουμε στο ταμείο!
Προτιμούμε ντόπιο και φτηνό γάλα. Το ακριβό το αφήνουμε στο ταμείο! Πριν λίγες μέρες η Ομάδα Εθελοντικής Δράσης Ν. Πιερίας ξεκίνησε μια πρωτοβουλία διαμαρτυρίας για την υπερβολικά υψηλή τιμή φρέσκου γάλακτος στην Ελλάδα. Η πρωτοβουλία „Αφήστε το στο ταμείο“ , μόλις μία εβδομάδα μετά την έναρξή της, φαίνεται να καρποφορεί προς όφελος των καταναλωτών. Η παραπάνω αφίσσα (τροποποιημένη από την ομάδα μας) βρέθηκε τις τελευταίες ημέρες αναρτημένη στην είσοδο μεγάλου Super Market της πόλης μας. Τοπική γαλακτοβιομηχανία μειώνει δραστικά την τιμή φρέσκου γάλακτος στο συγκεκριμένο κατάστημα στα 0,99 € και δίνει 0,25 € κουπόνι στον καταναλωτή. Η Ομάδα Εθελοντικής Δράσης Ν. Πιερίας θεωρεί πως ίσως να πρόκειται για σύμπτωση, η απόφαση της επιχείρησης να μειώσει την τιμή φρέσκου γάλακτος, λίγες μόλις ημέρες μετά την ανακοίνωση της δραστηριότητας/διαμαρτυρίας. Σε κάθε περίπτωση όμως η ομάδα χαιρετίζει την απόφαση της επιχείρησης και προτείνει στους καταναλωτές να συνεχίσουν να αφήνουν το ακριβό γάλα στο ταμείο . Ομάδα Εθελοντικής Δράσης Ν. Πιερίας
