---
title: "Η Πιερία θα νικήσει γιατί το θέλουν οι πολίτες της!"
id: 1011
date: 2013-02-10T23:45:08
section: "Διόδια"
category: "Αιγίνιο"
published: true
---

# Η Πιερία θα νικήσει γιατί το θέλουν οι πολίτες της!
Η αλληλεγγύη δεν είναι στενό σοκάκι. Η αλληλεγγύη δεν είναι η φιλανθρωπία και η ελεημοσύνη που ακολουθούν τα συντρίμμια που αφήνει πίσω της η πολιτική της σημερινής τρικομματικής κυβέρνησης. Αλληλεγγύη δεν σημαίνει να περιοριστούμε σε δράσεις όπως το "Κοινωνικό Παντοπωλείο", το "Χαριστικό Παζάρι" ή "Χωρίς Μεσάζοντες", γιατί τότε η φτώχεια δεν θα εξαλειφθεί ποτέ. Η κοινωνία χρειάζεται να κερδίσει, πρώτα τοπικά, οικοδομώντας αυτοδιαχειριζόμενες δομές. Η κοινωνία των πολιτών πρέπει να διδαχτεί την αλληλεγγύη μέσα από τους μικρούς, καθημερινούς αγώνες. Πρέπει να διδαχτεί την αυτοοργάνωση και κατ επέκταση, να αποκτήσει εμπιστοσύνη στις δυνάμεις της. Μην της στερείς αυτή την ευκαιρία. Στήριξε τον αγώνα των διοδίων! Από αυτό τον αγώνα θα βγούμε πιο δυνατοί! Όλοι!
