---
title: "Τρόφιμα για τα παιδιά του «Βενιαμίν»"
id: 1454
date: 2015-11-11T09:32:32
section: "Αλληλέγγυοι"
category: "Ανακοινώσεις, Δελτία τύπου"
published: true
---

# Τρόφιμα για τα παιδιά του «Βενιαμίν»
Χθες, Τρίτη 10 Νοεμβρίου 2015, στον Καπνικό Σταθμό Κατερίνης, παραδόθηκαν από την Εθελοντική Ομάδα Δράσης Ν. Πιερίας «Ο Τόπος μου», 700 κιλά ζυμαρικά σε εκπροσώπους του συλλόγου προστασίας παιδιών «Βενιαμίν» με σκοπό τη στήριξη 70 μονογονεϊκών οικογενειών. Η Εθελοντική Ομάδα Δράσης Ν. Πιερίας βρίσκεται, όσο το επιτρέπουν οι δυνατότητές της, στο πλευρό του «Βενιαμίν» και παράλληλα με την λειτουργία του «Κοινωνικού Παντοπωλείου», εντάσσει στις προσπάθειές της και την στήριξη των παιδιών που στερούνται οικογενειακής φροντίδας, είτε γιατί είναι ορφανά από έναν ή και τους δύο γονείς, είτε εγκαταλελειμμένα, είτε παιδιά που η επιμέλεια έχει αφαιρεθεί από τους φυσικούς γονείς με εισαγγελική απόφαση. Με απόφαση της ΕΟΔνΠ και των Γιατρών του Κόσμου θα διατεθούν προσκλήσεις του Χριστουγεννιάτικου Χωριού του Κόσμου στα 150 παιδιά του «Βενιαμίν» και στις οικογένειές του.
