---
title: "Καθαρός ουρανός αστραπές δεν φοβάται.... (Εφη Πουλάκη Παντερμαλή, αρχαιολόγος)"
id: 198
date: 2009-08-31T19:25:15
section: "Η πόλη μου"
category: "Περί μηνύσεων σχόλια"
published: true
---

# Καθαρός ουρανός αστραπές δεν φοβάται.... (Εφη Πουλάκη Παντερμαλή, αρχαιολόγος)
Κύριε Τσολακίδη, εκφράζω τη μεγάλη χαρά και ευγνωμοσύνη όλων όσων ανιδιοτελώς αγαπούμε τον Ολυμπο για την εθελοντική σας προσφορά, καθώς και για την προσφορά όσων αποτελούν την ένωση πολιτών που εκπροσωπείτε. Δεν μπορώ παρά να εκφράσω και τη θλίψη μου για όσα πληροφορήθηκα από την ιστοσελίδα σας. Θύμα πολλών συκοφαντιών η ίδια (μερικές αρκετά πρόσφατες), ποτέ δεν προχώρησα σε παρόμοιες ενέργειες, αφού θεωρώ ότι καθαρός ουρανός αστραπές δεν φοβάται.... Δεν μπορώ να κάνω πολλά και εύχομαι να επικρατήσει σύνεση και να μην υπάρξει ανάγκη. Παρακαλώ ωστόσο να γνωρίζετε ότι αν χρειαστεί, είμαι πρόθυμη να καταβάλω στην οργάνωσή σας το μηνιαίο μου εισόδημα, δηλαδή το μισθό μου. Αν συνεισφέρουν όσοι εκτιμούν το έργο σας, και είναι φαντάζομαι πολλοί, το πρόβλημα θα αντιμετωπισθεί συλλογικά, όπως συλλογική είναι και η δική σας προσφορά σε αυτόν τον τόπο . Ευχαριστώ για τη φιλοξενία, με εκτίμηση, Εφη Πουλάκη Παντερμαλή, αρχαιολόγος
