---
title: "Χαιρετίζουμε την απόφαση του δημάρχου κ. Κ. Κουκοδήμου να πατάξει την παράνομη διαφήμιση"
id: 1877
date: 2019-09-26T04:15:04
section: "Πινακίδες"
category: "Πινακίδες"
published: true
---

# Χαιρετίζουμε την απόφαση του δημάρχου κ. Κ. Κουκοδήμου να πατάξει την παράνομη διαφήμιση
Γιατί η πόλη είναι η προέκταση του εαυτού μας... Με μεγάλη ικανοποίηση πληροφορούμαστε την απόφαση του δημάρχου Κατερίνης κ. Κουκοδήμου να πατάξει την παράνομη διαφήμιση ζητώντας από τις υπηρεσίες του Δήμου, την Τροχαία και την Αστυνομική Διεύθυνση να προβούν άμεσα στην αποξήλωση όλων των παράνομων διαφημιστικών πινακίδων σε όλη την επικράτεια του δήμου Κατερίνης. Δυστυχώς, παρά τις εξαγγελίες της δημοτικής αρχής και την πολιτική βούληση του δημάρχου κ. Κουκοδήμου να δείξει "μηδενική ανοχή" στην παράνομη διαφήμιση, τις τελευταίες ημέρες το κέντρο της Κατερίνης έχει κατακλυστεί από banner παντός είδους και μάλιστα σε κάποια από αυτά είναι συνδιοργανωτής και ο δήμος Κατερίνης. Είμαστε βέβαιοι πως η νομιμότητα, η αισθητική του πολεοδομικού περιβάλλοντος, ο λόγος του δημάρχου της πόλης και κυρίως η ασφάλεια των πολιτών να έχουν μεγαλύτερη αξία από την προβολή οποιασδήποτε διοργάνωσης.
