---
title: "Δράση"
id: 1083
date: 2013-06-02T13:35:20
section: "ΑΝΤΙΜΕΤΩΠΟΙ"
category: "NAFKA Οργάνωση"
published: true
---

# Δράση
Το γενικό πλαίσιο των δράσεων της Ομάδας είναι: Δημόσια παρέμβαση και καταγγελία των φαινομένων ρατσιστικής βίας ή ρατσιστικής διάκρισης και κοινωνική και νομική υποστήριξη των θυμάτων ρατσισμού Διαρκής ενημέρωση και αντιρατσιστική πληροφόρηση για την καταπολέμηση των κοινωνικών διακρίσεων Αποτροπή των ρατσιστικών πογκρόμ που γίνονται σε βάρος συμπολιτών μας και η στηλίτευση και καταγγελία της δράσης οργανωμένων νεοναζιστικών ομάδων και οργανώσεων Η υποστήριξη των οικονομικών μεταναστών, σε συνεργασία με θεσμικούς και κοινωνικούς φορείς και η διαμόρφωση ενός κλίματος εμπιστοσύνης μεταξύ των οικονομικών μεταναστών και των ημεδαπών πολιτών Η στήριξη των ατόμων με αναπηρία και η παρέμβαση σε δημόσιους και ιδιωτικούς χώρους σε θέματα προσβασιμότητας και προσπελασιμότητας Παρεμβάσεις για την καταπολέμηση του στίγματος της ψυχικής ασθένειας και των προκαταλήψεων και των στερεοτύπων που συνοδεύουν τα άτομα με ψυχικές διαταραχές Δράσεις για την ενίσχυση της κοινωνικής οικονομίας και της ευαισθητοποίησης της τοπικής κοινότητας για την ένταξη των ατόμων με λιγότερες ευκαιρίες στην αγορά εργασίας Ενημερωτικές εκδηλώσεις για την εξάλειψη της ενδοοικογενειακής βίας Ενημέρωση και παρέμβαση για την εξάλειψη των διακρίσεων σε βάρος των μαθητών στην εκπαιδευτική διαδικασία Η διοργάνωση εκδηλώσεων ευαισθητοποίησης για την καταπολέμηση του ρατσισμού και των διακρίσεων Η κοινωνική στήριξη των Ρομά Η ενημέρωση για το σεβασμό της διαφορετικότητας, της ετερότητας και των σεξουαλικών επιλογών Η υποστήριξη των δράσεων κοινωνικής αλληλεγγύης που αναπτύσσει η Εθελοντική Ομάδα Δράσης και άλλοι οργανωμένοι φορείς. Η συνεργασία με όλους τους κοινωνικούς φορείς και τις αντιρατσιστικές οργανώσεις σε τοπικό, εθνικό και διεθνές επίπεδο.
