---
title: "'Αλκοολισμός και Εφηβεία' η επόμενη δράση της ομάδας"
id: 101
date: 2009-03-30T01:39:17
section: "Δωρεά οργάνων και ιστών"
category: "100 Δωρητές από την Πιερία"
published: false
---

# "Αλκοολισμός και Εφηβεία" η επόμενη δράση της ομάδας
Ο Πρόεδρος της Φαρμακευτικής Εταιρείας Ελλάδος (ΦΕΕ) κ. Νίκος Βλασσόπουλος και η σύζυγός του βρέθηκαν σήμερα 29.03.2009 στην Κατερίνη. Σε μια σύντομη συνάντηση με το μέλος της Εθελοντικής Ομάδας Δράσης Ν. Πιερίας (ΕΟΔΝΠ) κ. Ηλία Τσολακίδη συζητήθηκαν τα παρακάτω: Πρόσκληση της Εθελοντικής Ομάδας Δράσης Ν. Πιερίας στη Σύρο Οργάνωση Ημερίδας στην Κατερίνη με θέμα "Αλκοολισμός και Εφηβεία" Πρόσκληση της Εθελοντικής Ομάδας Δράσης Ν. Πιερίας στη Σύρο Η Φαρμακευτική Εταιρεία Ελλάδος προσκαλεί την Εθελοντική Ομάδας Δράσης Ν. Πιερίας να λάβει μέρος στην ημερίδα που θα πραγματοποιηθεί στη Σύρο την 23.05.2009 με θέμα την "Δωρεά Οργάνων και Ιστών" για να περιγράψει τις εμπειρίες που αποκόμισε από την οργάνωση της αντίστοιχης ημερίδας στην Κατερίνη. Επίσης η ΦΕΕ προγραμματίζει τη συλλογή online δηλώσεων συμμετοχής από τους 10.000 περίπου φαρμακοποιούς στην Ελλάδα και εξέφρασε στην επιθυμία της να χρησιμοποιήσει μέρος της τεχνολογίας (βάσεις δεδομένων) που έχει αναπτύξει και χρησιμοποιεί η ΕΟΔΝΠ στο Internet. Οργάνωση Ημερίδας στην Κατερίνη με θέμα "Αλκοολισμός και Εφηβεία" Η Φαρμακευτική Εταιρεία Ελλάδος έχει οργανώσει σειρά ομιλιών με αυτό το θέμα και έλαβε την πρόσκληση από την Εθελοντική Ομάδας Δράσης Ν. Πιερίας να συμμετέχει σε ημερίδα που θα οργανώσει η Ομάδα στην πόλη της Κατερίνης στις αρχές του επόμενου Οκτώβρη με την έναρξη της σχολικής χρονιάς 2009/2010. Η ημερίδα που προγραμματίζει η Εθελοντική Ομάδα Δράσης Ν. Πιερίας με την ΦΕΕ θα τελεί υπό την αιγίδα του Πανελλήνιου Φαρμακευτικού Συλλόγου. Η δράση "Αφήστε το στο ταμείο" για το ακριβό γάλα Ο κ. Βλασσόπουλος είναι φαρμακοποιός στην Αθήνα/Καλλιθέα και πληροφορήθηκε για την δράση της ΕΟΔΝΠ "100 Δωρητές από την Πιερία" από την τηλεόραση, κατά τη διάρκεια των δραστηριοτήτων/διαμαρτυριών των μελών της ομάδας της πόλης μας για την υψηλή τιμή φρέσκου γάλακτος στην Ελλάδα. Ο κ. Βλασσόπουλος και η συζυγός του επέστρεφαν σήμερα από τη Θεσσαλονίκη στην Αθήνα και βρέθηκαν για λίγο στην πόλη μας για να συζητηθούν τα παραπάνω.
