---
title: "Χωρίς δουλειά δεν έχει τσίπουρο!"
id: 1594
date: 2016-11-01T17:28:03
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις και δελτία τύπου"
published: true
---

# Χωρίς δουλειά δεν έχει τσίπουρο!
Φίλες και φίλοι της Εθελοντικής Ομάδας Δράσης Ν. Πιερίας Μπήκαμε στην τελική ευθεία! Η αυλή του Καπνικού Σταθμού είναι έτοιμη να δεχτεί στην αγκαλιά της τα 12 σπιτάκια του Χριστουγεννιάτικου Χωριού του Κόσμου. Ήδη 4 από αυτά έχουν τοποθετηθεί και την Κυριακή 6 Νοεμβρίου θα στήσουμε τα υπόλοιπα οχτώ. Όπως κάθε χρόνο, η ημέρα αυτή είναι μια μικρή γιορτή. Θα συναντηθούμε στις 9:30 το πρωί, θα πιούμε ένα καφεδάκι και θα ξεκινήσουμε την δουλειά. Υπολογίζουμε πως θα χρειαστούμε 4 ώρες. Δηλαδή, κάπου στις 14:00 θα έχουμε τελειώσει και θα πιούμε όλοι μαζί ένα τσιπουράκι, μπροστά στο αναμμένο φουρνί. Δηλώστε συμμετοχή για να μπορέσει η Σοφία να οργανώσει το τραπέζι. Βεβαίως, ισχύει και σε αυτή την εκδήλωση, ο απαράβατος κανόνας: Χωρίς δουλειά δεν έχει τσίπουρο! Την Κυριακή το Χωριό μας θα είναι στημένο!
