---
title: "Φίλοι του Περιβάλλοντος - Πιερία 2008"
id: 25
date: 2008-05-22T22:08:58
section: "Μια μέρα για το δάσος"
category: "Υποστηρικτές του προγράμματος"
published: true
---

# Φίλοι του Περιβάλλοντος - Πιερία 2008
Οι «Φίλοι του Περιβάλλοντος - Πιερία 2008» στηρίζουν την εθελοντική πρωτοβουλία για τη φύλαξη του Ολύμπου και των Πιερίων Οι «Φίλοι του Περιβάλλοντος – Πιερία 2008» χαιρετίζουν και στηρίζουν ενεργά κάθε προσπάθεια που στοχεύει στην προστασία του περιβάλλοντος αλλά και στην ευαισθητοποίηση των συμπολιτών μας. Μια τέτοια κίνηση είναι κι αυτή της Ομάδας Εθελοντικής Δράσης Νομού Πιερίας και ήδη αρκετά μέλη μας έχουν δηλώσει συμμετοχή στο πρόγραμμα Χαρίζω μια ημέρα από το καλοκαίρι μου στο δάσος. Πρόκειται για μια απλή και αποτελεσματική ιδέα που αποδεικνύει ότι δεν πρέπει να τα περιμένουμε όλα από τις Αρχές αλλά πρέπει να παίρνουμε και εμείς οι απλοί πολίτες πρωτοβουλίες – αρκεί να υπάρχει όρεξη και διάθεση για προσφορά. Ελπίζουμε χρόνο με το χρόνο, να συμμετέχουν όλο και περισσότεροι εθελοντές και τελικά να εδραιωθεί στη συνείδηση του κόσμου ως μια σοβαρή και υπολογίσιμη δύναμη, ικανή να προσφέρει τις υπηρεσίες της όποτε το χρειάζεται ο τόπος. Φίλοι του Περιβάλλοντος – Πιερία 2008 fp2008@freemail.gr
