---
title: "Η ταινία USSAK του Κυριάκου Κατζουράκη σήμερα στον Καπνικό Σταθμό"
id: 1795
date: 2018-07-25T16:01:56
section: "Ειδήσεις"
category: "Τελευταία"
published: true
---

# Η ταινία USSAK του Κυριάκου Κατζουράκη σήμερα στον Καπνικό Σταθμό
Η ταινία USSAK του Κυριάκου Κατζουράκη, χωρίς να έχει προγραμματιστεί, προβάλλεται σε ημέρες εθνικού πένθους και συμπτωματικά θέτει το ερώτημα: Μπορεί κανείς να επιβιώσει σε τόσο ακραίες συνθήκες και να διεκδικήσει μια ολοκληρωμένη ζωή σε μια χώρα στην οποία κυριαρχούν ξένοι επενδυτές, μπράβοι, ρουφιάνοι, πρόθυμοι εκδότες και δημοσιογράφοι προσκολλημένοι στην εξουσία; Η ταινία θα προβληθεί σήμερα, Πέμπτη 26 Ιουλίου 2018, ώρα 21:00, στην αυλή του Καπνικού Σταθμού Κατερίνης και σε περίπτωση βροχής στην αίθουσα της «Παραμυθούπολης». Μετά την προβολή της ταινίας θα ακολουθήσει συζήτηση με τον σκηνοθέτη και την πρωταγωνίστρια Κάτια Γέρου. Είσοδος ελεύθερη. Προαιρετικά, τρόφιμα για το Κοινωνικό Παντοπωλείο.
