---
title: "Την Δευτέρα 22 Ιουνίου 2015 ανοίγουν τα παρατηρητήρια"
id: 1392
date: 2015-06-16T12:32:41
section: "Μια μέρα για το δάσος"
category: "100 Tage"
published: true
---

# Την Δευτέρα 22 Ιουνίου 2015 ανοίγουν τα παρατηρητήρια
8η χρονιά «Χαρίζω μια μέρα από το Καλοκαίρι μου στο Δάσος» Η Εθελοντική Ομάδα Δράσης Ν. Πιερίας, μετά από συνεννόηση με την Πυροσβεστική Υπηρεσία, ανακοινώνει την έναρξη του 8ου «Χαρίζω μια μέρα από το Καλοκαίρι μου στο Δάσος 2015» και καλεί τους πολίτες της Πιερίας, αλλά και της ευρύτερης περιοχής, να συμβάλλουν στην εθελοντική πυροπροστασία των δασών μας. Όπως και πέρυσι, έτσι και φέτος, οι πρώτες βάρδιες θα ξεκινήσουν την Δευτέρα 22 Ιουνίου, στα παρατηρητήρια των Ν. Πόρων και της Πλάκας Λιτοχώρου. Το παρατηρητήριο της Ελάφου, όπως κάθε χρονιά, θα λειτουργήσει μόνο τα Σαββατοκύριακα. Καλούνται τα μέλη, οι φίλες και οι φίλοι της Εθελοντικής Ομάδας Δράσης Ν. Πιερίας να στηρίξουν την προσπάθεια αυτή, η οποία συμβάλλει αποτελεσματικά, όχι μόνο στην άμεση προστασία του εθνικού μας πλούτου αλλά και στην ευαισθητοποίηση και ενεργοποίηση των πολιτών σε θέματα που αφορούν το περιβάλλον.
