---
title: "Την Τρίτη, 22.11.2011 θα είμαστε όλοι εκεί"
id: 674
date: 2011-11-18T22:47:27
section: "XARATSIA"
category: "Δελτία τύπου"
published: true
---

# Την Τρίτη, 22.11.2011 θα είμαστε όλοι εκεί
Αγαπητοί συμπολίτες, φίλες και φίλοι, Την Τρίτη 22 Νοεμβρίου 2011, στις 17:30 συνέρχεται το Δημοτικό Συμβούλιο Κατερίνης για να συζητήσει ως πρώτο θέμα το «τέλος ακίνητης περιουσίας μέσω των λογαριασμών της ΔΕΗ», όπως αυτό ζητήθηκε από την πρωτοβουλία πολιτών «Κόντρα στο ρεύμα». Καλούμε λοιπόν, όλους τους δημότες της Κατερίνης, ειδικά όλες και όλους, όσοι υπέγραψαν την αίτηση έκτακτης σύγκλισης του Δ.Σ., να βρίσκονται την Τρίτη 22.11.2011, στις 17:30 στην αίθουσα συνεδριάσεων του Δημοτικού Συμβουλίου Κατερίνης (Δημαρχείο), όπου θα συζητηθεί δημόσια το σοβαρό αυτό θέμα. Με την αίτησή μας, ζητήσαμε από το Δημοτικό Συμβούλιο - σύμφωνα με το άρθρο 5 § 6 και7 του Πρότυπου Κανονισμού Λειτουργίας των Δημοτικών Συμβουλίων - να μας δοθεί χρόνος να αναπτύξουμε τις απόψεις και τα αιτήματά μας προς το Δήμο Κατερίνης, όπως και θα το πράξουμε. Θα είμαστε όλοι εκεί, υπολογίζοντας και τη δική σας συμμετοχή, για να ζητήσουμε σύσσωμοι την έμπρακτη στήριξη των ευπαθών κοινωνικών ομάδων από τη Δημοτική μας Αρχή. ΚΑΝΕΙΣ ΠΛΕΟΝ ΜΟΝΟΣ ΤΟΥ Σας παρακαλούμε, προωθείστε το!
