---
title: "Το Χριστουγεννιάτικο Χωριό του Κόσμου ...απολογείται!"
id: 1837
date: 2019-01-01T05:25:49
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις και δελτία τύπου"
published: true
---

# Το Χριστουγεννιάτικο Χωριό του Κόσμου ...απολογείται!
Αγαπητοί συμπολίτες, Μετά από λίγες μέρες ξεκούρασης η Συντονιστική Επιτροπή του Χριστουγεννιάτικου Χωριού του Κόσμου, οι εθελόντριες και οι εθελοντές του θα συναντηθούν το Σάββατο 5 Ιανουαρίου 2019, ώρα 18:30 γύρω από την αναμμένη ξυλόσομπα, στο Αράνι με στόχο τον φετινό απολογισμό. Όσες και όσοι από εσάς επιθυμείτε να καταθέσετε παρατηρήσεις ή προτάσεις, σας παρακαλούμε να τις αποστείλετε εγγράφως στην ηλεκτρονική διεύθυνση info@otoposmou.com για να ομαδοποιηθούν, κυρίως όμως να συγκεντρωθούν σε ηλεκτρονική μορφή και να αποτελέσουν τον οδηγό οργάνωσης του επόμενου Χωριού. Οι εργασίες συμμαζέματος των υλικών και η αποθήκευσή τους (το ξεστόλισμα του Χωριού) θα πραγματοποιηθούν τη Δευτέρα 7 Ιανουαρίου από 16:00 έως και 19:00. Όπως όλες οι συναντήσεις της Εθελοντικής Ομάδας Δράσης Ν. Πιερίας έτσι και η παραπάνω συζήτηση θα είναι ανοιχτή για όλους τους πολίτες. Κάθε πρόταση ή παρατήρηση είναι ευπρόσδεκτη. Ευχόμαστε ο Νέος Χρόνος να φέρει Υγεία και Ευτυχία σε όλους τους πολίτες. Η Συντονιστική Επιτροπή
