---
title: "Να μην μείνει ούτε μια στιγμή αφύλακτος ο Όλυμπος."
id: 846
date: 2012-08-24T09:58:19
section: "Μια μέρα για το δάσος"
category: "100 Tage"
published: true
---

# Να μην μείνει ούτε μια στιγμή αφύλακτος ο Όλυμπος.
Έκκληση για κάλυψη κενών στο παρατηρητήριο των Ν. Πόρων Φίλες και φίλοι, αγαπητοί συμπολίτες Η χώρα, για μια ακόμη χρονιά, καίγεται από άκρο εις άκρον. Οι καταστροφές είναι ανυπολόγιστες! Κι όμως, κάθε φορά, μετά το τέλος του δράματος, αφού σβήσει και η τελευταία εστία φωτιάς, αναζητούνται τα αίτια και το συμπέρασμα είναι πάντα το ίδιο: Τα μέτρα ΠΡΟΛΗΨΗΣ δεν ήταν επαρκή! Στον τόπος μας οι πολίτες, εδώ και 5 χρόνια μεριμνούν για την πυροπροστασία του Ολύμπου και των Πιερίων εφαρμόζοντας το «Χαρίζω μια μέρα από το Καλοκαίρι μου στο δάσος». Φέτος πραγματοποιήθηκαν συνολικά 400 βάρδιες σε τρία παρατηρητήρια και απομένουν άλλες 8 για να καλύψουμε το 100% των αναγκών της ομάδας. Απευθύνουμε έκκληση προς όλους τους πολίτες να συνδράμουν στην προσπάθεια αυτή. Μέχρι την 9 Σεπτεμβρίου παραμένουν 8 κενά στο παρατηρητήριο των Νέων Πόρων (Ανατολικός Όλυμπος). Σας παρακαλούμε να χαρίσετε κι εσείς 5 ώρες από τον ελεύθερο χρόνο σας για να μην μείνουν ούτε μια στιγμή αφύλακτα τα δάση μας. Κλείσε μία βάρδια κάνοντας κλικ εδώ Τα 8 κενά στο παρατηρητήριο των Ν. Πόρων 26.08.2012 15:00-20:00 Κυριακή (επείγον! Υψηλός κίνδυνος!) 30.08.2012 15:00-20:00 Πέμπτη 31.08.2012 10:00-15:00 Παρασκευή 06.09.2012 10:00-15:00 Πέμπτη 07.09.2012 10:00-15:00 Παρασκευή 07.09.2012 15:00-20:00 Παρασκευή 08.09.2012 10:00-15:00 Σάββατο 09.09.2012 10:00-15:00 Κυριακή
