---
title: "Γονείς, καθηγητές, δάσκαλοι, τι άλλο περιμένουμε;"
id: 743
date: 2012-02-16T10:57:16
section: "XARATSIA"
category: "Δελτία τύπου"
published: true
---

# Γονείς, καθηγητές, δάσκαλοι, τι άλλο περιμένουμε;
Αγαπητοί συμπολίτες, Η Εθελοντική Ομάδα Δράσης κλήθηκε να στηρίξει την «Παμμαθητική Πορεία» που οργανώνουν οι νέες και οι νέοι της πόλης μας, το Σάββατο 18 Φεβρουαρίου 2012, στις 12:00 στην Πλατεία Ελευθερίας. Καλούμε, λοιπόν, όλους τους πολίτες, τις φίλες και τους φίλους της ομάδας μας να στηρίξουν την πρωτοβουλία των μαθητών, συμμετέχοντας στην πορεία διαμαρτυρίας ενάντια στα απάνθρωπα μέτρα της κυβέρνησης και στην ψήφιση του μνημονίου της ντροπής. Οι νέες και οι νέοι της πόλης μας, για μια ακόμη φορά, μπαίνουν μπροστά. Δείτε τι γράφουν: Δεν σας το ζητάμε. Το θεωρούμε αυτονόητο ότι: Θα στηρίξετε τα δικαιώματά σας Θα πείτε όχι στα νέα μέτρα Θα διαφυλάξετε το δικό σας μέλλον και των παιδιών σας. Γονείς, καθηγητές, δάσκαλοι, τι άλλο περιμένουμε; Ας ακολουθήσουμε τουλάχιστον τα παιδιά μας!
