---
title: "Αφήστε τα μαντριά στα ζώα!  (Εύη Χιωτέλλη)"
id: 178
date: 2009-08-11T22:07:11
section: "Η πόλη μου"
category: "Περί μηνύσεων σχόλια"
published: true
---

# Αφήστε τα μαντριά στα ζώα!  (Εύη Χιωτέλλη)
Αγαπητή Νάντια, Αν και δεν γνωριζόμαστε προσωπικά, κάθε άτομο που αποφάσισε ότι το μαντρί δεν του ταιριάζει μου είναι αγαπητό. Θα έλεγα όχι και στο εμπριμέ-ούτε αυτό το χρειαζόμαστε. Άλλο πράγμα η συνειδητή συμμετοχή σε μια ομάδα με σκοπό το καλό του κοινωνικού συνόλου, όπου όλοι σέβονται τον εαυτό τους και τους άλλους και άλλο να είμαστε "κάπου" για προσωπικό όφελος ή για να μην νιώθουμε μόνοι. Είμαστε νοήμονες πολίτες με κρίση και άποψη και ευτυχώς υπάρχουν αρκετοί με κοινωνική συνείδηση που αντιλαμβάνονται ότι η αδράνεια για τα κοινωνικά θέματα τίποτα καλό δεν μπορεί να φέρει. Ο καθένας έχει δικαίωμα στα πολιτικά του πιστεύω και την δημοσιοποίηση των απόψεων του αρκεί να μην θίγονται βασικά ανθρώπινα δικαιώματα, ένα από τα οποία είναι και η ελευθεροτυπία! Η προσπάθεια χειραγώγησης της έντυπης και μη δημοσιογραφίας το χαρακτηρίζω μόνο με μια λέξη "φασισμός". Το βίωσαν οι μεγαλύτεροι, ας μην το βιώσουν και τα παιδιά μας!!! Τίποτα καλό δεν μπορεί να φέρει για τον τόπο! Θα ήθελα να γνωρίσω περισσότερο την ομάδα. Μετά τιμής Εύη Χιωτέλλη
