---
title: "Δανειστική Βιβλιοθήκη για Νηπιαγωγεία στον Καπνικό Σταθμό Κατερίνης"
id: 1744
date: 2017-12-29T18:22:26
section: "Δημοτική Βιβλιοθήκη"
category: "Δράσεις της Δημοτικής Βιβλιοθήκης"
published: true
---

# Δανειστική Βιβλιοθήκη για Νηπιαγωγεία στον Καπνικό Σταθμό Κατερίνης
Με πρωτοβουλία ομάδας Νηπιαγωγών, μελών της Εθελοντικής Ομάδας Δράσης Ν. Πιερίας, δημιουργείται Δανειστική Βιβλιοθήκη για Νηπιαγωγεία στις εγκαταστάσεις του Καπνικού Σταθμού η οποία θα λειτουργήσει από τις αρχές του Φλεβάρη 2018. Περισσότερα από 2.500 μεταχειρισμένα παιδικά βιβλία έχουν συγκεντρωθεί κατά τη διάρκεια λειτουργίας του Χριστουγεννιάτικου Χωριού του Κόσμου τα οποία την Τετάρτη 3 Ιανουαρίου 2018, στις 11:00 θα ελεγχθούν από την ομάδα των νηπιαγωγών για να τοποθετηθούν στα ράφια της νεοσύστατης βιβλιοθήκης από την οποία θα μπορούν οι εκπαιδευτικοί να δανείζονται βιβλία για τα νηπιαγωγεία τους. Καλούνται όσες και όσοι νηπιαγωγοί επιθυμούν να συμμετέχουν στην παραπάνω πρωτοβουλία να παραβρεθούν στη συνάντηση της Τετάρτης κατά τη διάρκεια της οποίας θα συγκροτηθεί η συντονιστική επιτροπή της νέας δράσης και θα σχεδιαστεί ο κανονισμός λειτουργίας της βιβλιοθήκης. Τα βιβλία θα είναι ήδη τοποθετημένα στη θερμαινόμενη αίθουσα «Αράνι» όπου γύρω από την ξυλόσομπα θα σχεδιάσουμε τη νέα μας δράση. Καφές και κουλουράκια προσφέρονται από τον Καπνικό.
