---
title: "Οι πολίτες της Πιερίας στηρίζουν το Κοινωνικό Φαρμακείο με όλες τους τις δυνάμεις!"
id: 1673
date: 2017-06-16T17:52:40
section: "Κοινωνικό Ιατρείο Κατερίνης"
category: "Ανακοινώσεις & Δελτία τύπου"
published: true
---

# Οι πολίτες της Πιερίας στηρίζουν το Κοινωνικό Φαρμακείο με όλες τους τις δυνάμεις!
Φίλες και φίλοι, Η ανταπόκριση των συμπολιτών μας στο κάλεσμα για διαλογή φαρμάκων, την Τετάρτη που μας πέρασε, ήταν συγκινητική! Περισσότεροι από 60 φίλες και φίλοι της ομάδας δήλωσαν συμμετοχή και παραβρέθηκαν στον Καπνικό Σταθμό για να τακτοποιήσουν μεγάλο αριθμό φαρμάκων ο οποίος ήδη βρίσκεται στα ράφια του Κοινωνικού Φαρμακείου της Εθελοντικής Ομάδας Δράσης Ν. Πιερίας και των Γιατρών του Κόσμου. Χθες παραλάβαμε 200 πλαστικά τελάρα τα οποία έλλειπαν από το Φαρμακείο μας και αυτά πρόκειται να αντικαταστήσουν τις χάρτινες συσκευασίες στις οποίες αποθηκεύαμε μέχρι τώρα τα σκευάσματα. Θα συναντηθούμε και πάλι, σήμερα Σάββατο 17 Ιουνίου, ώρα στις 19:00 στον Καπνικό Σταθμό για να ολοκληρώσουμε την τοποθέτηση των φαρμάκων στα ράφια και σα καλούμε να βοηθήσετε. Η Εθελοντική Ομάδα Δράσης Ν. Πιερίας ευχαριστεί θερμά την δημοσιογραφική ομάδα KEN FM από το Βερολίνο για την δωρεά των πλαστικών τελάρων και την ΤΣΙΑΛΟΣ Α.Ε. για την μεταφορά τους από τα Γιαννιτσά στην Κατερίνη.
