---
title: "Συμπαράσταση στον αγώνα των εργαζομένων στο ΕΚΑΒ Πιερίας"
id: 707
date: 2012-01-04T09:56:22
section: "Ειδήσεις"
category: "Τελευταία"
published: true
---

# Συμπαράσταση στον αγώνα των εργαζομένων στο ΕΚΑΒ Πιερίας
Η Εθελοντική Ομάδα Δράσης Ν. Πιερίας εκφράζει την αμέριστη συμπαράστασή της στον αγώνα των απλήρωτων εργαζομένων στο ΕΚΑΒ Πιερίας, των οποίων η αγωνιστική κινητοποίηση συνεχίζεται για 27η ημέρα. Καταδικάζουμε με τον πιο κατηγορηματικό τρόπο την εργοδοτική πρακτική της απλήρωτης εργασίας, που λειτουργεί ως στυγνή μορφή ομηρίας των εργαζομένων μπροστά στο φάσμα της ανεργίας, και δηλώνουμε αλληλέγγυοι στο δύσκολο αλλά μόνο ρεαλιστικό δρόμο για τα δικαιώματά τους, που διάλεξαν οι εργαζόμενοι του Σωματείου εργαζομένων ΕΚΑΒ Πιερίας «Όλυμπος», του ανυποχώρητου αγώνα και την περιφρούρησή του. Στηρίζουμε απερίφραστα τις κινητοποιήσεις των εργαζομένων και στεκόμαστε στο πλευρό τους μέχρι την πλήρη δικαίωσή τους, ενωμένοι και αποφασισμένοι απέναντι στην εργοδοτική τρομοκρατία και τη συνεχιζόμενη υποτίμηση της ζωής μας. Εθελοντική Ομάδα Δράσης Ν. Πιερίας (ΕΟΔνΠ)
