---
title: "Πρόσκληση για συμμετοχή στη Δανειστική Βιβλιοθήκη για Νηπιαγωγεία"
id: 1750
date: 2018-01-07T14:24:26
section: "Δημοτική Βιβλιοθήκη"
category: "Δράσεις της Δημοτικής Βιβλιοθήκης"
published: true
---

# Πρόσκληση για συμμετοχή στη Δανειστική Βιβλιοθήκη για Νηπιαγωγεία
Φίλες και φίλοι Μια ομάδα 10 Νηπιαγωγών, μελών της Εθελοντικής Ομάδας Δράσης Ν. Πιερίας, έκανε το πρώτο βήμα για τη δημιουργία Δανειστικής Βιβλιοθήκης για Νηπιαγωγεία στις εγκαταστάσεις του Καπνικού Σταθμού Κατερίνης. Από τις δωρεές των επισκεπτών του «Χριστουγεννιάτικου Χωριού του Κόσμου 2017» συγκεντρώθηκαν 4.000 παιδικά βιβλία προσχολικής ηλικίας τα οποία πριν 3 μέρες ταξινομήθηκαν και τοποθετήθηκαν στα ράφια της νεοσύστατης βιβλιοθήκης. Την Τετάρτη 10 Ιανουαρίου 2018, στις 17:30 θα πραγματοποιηθεί η επόμενη συνάντηση των Νηπιαγωγών με στόχο την οργάνωση λειτουργίας της βιβλιοθήκης και την συγκρότηση της συντονιστικής επιτροπής. Καλούνται όσες και όσοι επιθυμούν να συμμετέχουν στην παραπάνω δράση να παραβρεθούν στη συνάντηση της Τετάρτης η οποία θα πραγματοποιηθεί στην αίθουσα της Βιβλιοθήκης.
