---
title: "Ηταν ένα αθώο πρωταπριλιάτικο ψέμα!"
id: 1052
date: 2013-04-01T23:07:37
section: "Ειδήσεις"
category: "Τελευταία"
published: true
---

# Ηταν ένα αθώο πρωταπριλιάτικο ψέμα!
Η υποψηφιότητα της Εθελοντικής Ομάδας Δράσης Ν. Πιερίας, ως δημοτικός συνδυασμός, στις επόμενες εκλογές, ήταν ένα αθώο πρωταπριλιάτικο ψέμα. Ζητούμε συγγνώμη από όλους τους συμπολίτες μας που θα νοιώσουν απογοήτευση, διαβάζοντας αυτή την ανακοίνωση. Είμαστε όμως σίγουροι, πως ταυτόχρονα, θα επιστρέψει και πάλι το χαμόγελο σε κάποια χείλη. Σύμφωνα με το έθιμο των ψεμάτων και της κοροϊδίας, πιστεύεται ότι όποιος καταφέρει να ξεγελάσει τον άλλο θα έχει την τύχη με το μέρος του όλη την υπόλοιπη χρονιά, με τοπικές δοξασίες να αναφέρουν ότι ο «θύτης» θα έχει καλή σοδειά στις καλλιέργειες του, ενώ το θύμα πιστεύεται ότι θα έχει γρουσουζιά τον υπόλοιπο χρόνο. Αν πράγματι ισχύει, έστω και το ελάχιστο από τα παραπάνω, τότε τα μέλη της Εθελοντικής Ομάδας Δράσης Ν. Πιερίας, πρέπει αμέσως να αρχίσουν τη σπορά!
