---
title: "Σπάνιες φωτογραφίες του θρυλικού Πιερικού σήμερα στον Καπνικό Σταθμό"
id: 1704
date: 2017-09-30T07:13:46
section: "Ειδήσεις"
category: "Τελευταία"
published: true
---

# Σπάνιες φωτογραφίες του θρυλικού Πιερικού σήμερα στον Καπνικό Σταθμό
Σήμερα, Σάββατο 30 Σεπτεμβρίου και αύριο Κυριακή 1 Οκτωβρίου 2017, από τις 19:00 έως 22:00, στον Καπνικό Σταθμό Κατερίνης πραγματοποιείται μια ξεχωριστή έκθεση φωτογραφίας με θέμα την ποδοσφαιρική ομάδα του θρυλικού ΠΙΕΡΙΚΟΥ. Ο Σύλλογος Φίλων του Πιερικού έχει ετοιμάσει μια εξαιρετική συλλογή σπάνιων φωτογραφιών με ιδιαίτερη ιστορική αξία οι οποίες θα εκτίθενται στην αίθουσα της «Παραμυθούπολης» στο πλαίσιο του Φεστιβάλ Πολιτιστικών Συλλόγων που διοργανώνει η Εθελοντική Ομάδα Δράσης Ν. Πιερίας. Ταυτόχρονα θα προβάλλονται ταινίες μικρού μήκους από ποδοσφαιρικούς αγώνες των δεκαετιών 1960 – 2000. Να λοιπόν μια ευκαιρία ακόμη να επισκεφτεί κανείς αυτό το Σαββατοκύριακο τον Καπνικό Σταθμό Κατερίνης.
