---
title: "Κάποιος νομίζει πως μπορεί να ξεγελάσει τους πολίτες"
id: 1186
date: 2014-01-03T00:28:28
section: "Ειδήσεις"
category: "Τελευταία"
published: true
---

# Κάποιος νομίζει πως μπορεί να ξεγελάσει τους πολίτες
Φίλες και φίλοι της Εθελοντικής Ομάδας Δράσης Ν. Πιερίας, Πριν λίγες μέρες η ΕΟΔνΠ αποφάσισε να αρνηθεί τη βράβευσή της από την Αντιπεριφέρεια Πιερίας και μετά από κοινή σύσκεψη των συντονιστικών επιτροπών όλων των δράσεών της, εξέδωσε την παρακάτω ανακοίνωση με τίτλο « Η αλληλεγγύη δεν βραβεύεται!» . Την επόμενη ημέρα δημοσιεύτηκε ανώνυμη επιστολή με τίτλο « Τελικά, η αλληλεγγύη βραβεύεται ή δεν βραβεύεται; ». Αναπαράγουμε συνειδητά την παραπάνω αθλιότητα. Το πράττουμε απλά για να μπορέσουν οι πολίτες να εξάγουν μόνοι τους τα συμπεράσματά τους. Είμαστε απόλυτα πεπεισμένοι πως ο συγγραφέας του κειμένου δεν υπήρξε ποτέ μέλος της Εθελοντικής Ομάδας Δράσης Ν. Πιερίας! Πρόκειται για μια προβοκατόρικη προσπάθεια η οποία έχει στόχο να πλήξει τη συνοχή της ομάδας και τους ανθρώπους που πρωτοστατούν σε αυτή. Με την ανώνυμη επιστολή και τις συνεχείς επαναλήψεις της κτητικής αντωνυμίας «μας», το άθλιο αυτό υποκείμενο, νομίζει πως μπορεί να ξεγελάσει τους πολίτες. Με την ευκαιρία αυτή ευχαριστούμε τα blogs που αρνήθηκαν να την αναρτήσουν αλλά και όλους όσους την απέσυραν. Τέλος, επισυνάπτουμε την επιστολή του Ηλία Τσολακίδη με τίτλο « Οι πολίτες αποφασίζουν, πότε και από ποιον θα βραβευτούν » και το άρθρο του Γιάννη Τσίρου από το "ΧΩΝΙ": Πρωτοχρονιάτικη «πόρτα» του Κινήματος της Πατάτας στην αντιπεριφερειάρχη Πιερίας
