---
title: "Ας μιμηθούμε τους πολίτες της Ξάνθης και των Τρικάλων!"
id: 1813
date: 2018-09-21T06:02:14
section: "Ποδήλατο"
category: "Ποδηλατώ για την πόλη μου"
published: true
---

# Ας μιμηθούμε τους πολίτες της Ξάνθης και των Τρικάλων!
Η Εθελοντική Ομάδα Δράσης Ν. Πιερίας «Ο Τόπος μου» στηρίζει τις δράσεις της «Ποδηλατικής Από-Δρασης», συμμετέχει ενεργά στην Ευρωπαϊκή Εβδομάδα Κινητικότητας και καλεί όλους τους πολίτες, κάθε φορά που περνούν οδηγώντας από κάποια διάβαση της πόλης, να φέρνουν στο μυαλό τους αυτό που θαυμάζουν όταν βρίσκονται στο εξωτερικό: Τους οδηγούς αυτοκινήτων που “κοκκαλώνουν” πριν καν ο πεζός πατήσει το πόδι του στο οδόστρωμα. Ας κάνουμε την πόλη μας γνωστή για την πολιτισμένη συμπεριφορά των οδηγών της απέναντι στους πεζούς. Ας μιμηθούμε τους πολίτες της Ξάνθης και των Τρικάλων! Ας αρχίσουμε να αλλάζουμε κάνοντας καθημερινά μικρά-μικρά βήματα προς τα εμπρός.
