---
title: "Παρατείνεται η λειτουργία της Ανθοκομικής Έκθεσης Κατερίνης 2018"
id: 1773
date: 2018-04-21T11:37:06
section: "Ειδήσεις"
category: "Τελευταία"
published: true
---

# Παρατείνεται η λειτουργία της Ανθοκομικής Έκθεσης Κατερίνης 2018
Μετά από κοινή απόφαση των παραγωγών και της συντονιστικής επιτροπής παρατείνεται η λειτουργία της Ανθοκομικής Έκθεσης στον Καπνικό Σταθμό Κατερίνης μέχρι την Πέμπτη 26 Απριλίου 2018. Όπως έχει καταγραφεί από την πρώτη ημέρα, η επισκεψιμότητα αλλά και το ενδιαφέρον των σχολείων έχουν ξεπεράσει κάθε προσδοκία. Η κίνηση, αυτή τη στιγμή, στην οδό Φλέμινγκ θυμίζει τις ημέρες του Χριστουγεννιάτικου Χωριού. Οι ηλεκτρολόγοι της ομάδας εργάζονται πυρετωδώς, έτσι ώστε να παραταθεί από σήμερα και η καθημερινή λειτουργία πέραν τις 21:00. Αυτές τις ηλιόλουστες, ανοιξιάτικες μέρες, μια βόλτα στην αυλή του Καπνικού Σταθμού, επιβάλλεται.
