---
title: "Λίγο γάλα για παιδιά που βρίσκονται σε ανάγκη"
id: 1892
date: 2020-07-25T10:53:10
section: "Ειδήσεις"
category: "Τελευταία"
published: true
---

# Λίγο γάλα για παιδιά που βρίσκονται σε ανάγκη
Πριν λίγες μέρες αντιπροσωπεία της οργάνωσης ”Το Χαμόγελο του Παιδιού” παρέλαβε από το Κοινωνικό Παντοπωλείο της Εθελοντικής Ομάδας Δράσης νομού Πιερίας σημαντική ποσότητα παιδικού γάλακτος. Δεν είναι η πρώτη φορά που οι Κοινωνικές Δομές του Καπνικού Σταθμού Κατερίνης στηρίζουν έμπρακτα οργανώσεις που προσφέρουν υπηρεσίες στήριξης σε παιδιά που ζουν ή απειλούνται να βρεθούν σε κατάσταση Φτώχειας. Την περασμένη Δευτέρα, 14 Ιουλίου 2020, μεταφορικό όχημα παρέλαβε από τον Καπνικό Σταθμό 750 συσκευασίες γάλακτος εβαπορέ οι οποίες θα διατεθούν στα 3 Σπίτια Ημερήσιας Φροντίδας της οργάνωσης. Το γάλα αυτό, όπως και όλα τα τρόφιμα μακράς διάρκειας που διατίθενται από το Κοινωνικό Παντοπωλείο της Εθελοντικής Ομάδας Δράσης νομού Πιερίας, προέρχονται από τις δωρεές συμπολιτών μας οι οποίοι, αντί εισιτηρίου, στις διάφορες εκδηλώσεις στον Καπνικό Σταθμό Κατερίνης, προσφέρουν τρόφιμα και φάρμακα.
