---
title: "Σεμινάριο ορθής χρήσης της ελληνικής γλώσσας από την Εθελοντική Ομάδα Δράσης ν. Πιερίας"
id: 1761
date: 2018-03-05T16:21:43
section: "Διαγωνισμός Διηγήματος"
category: "Ανακοινώσεις"
published: true
---

# Σεμινάριο ορθής χρήσης της ελληνικής γλώσσας από την Εθελοντική Ομάδα Δράσης ν. Πιερίας
Η συντονιστική ομάδα του Ηλεκτρονικού Διαγωνισμού Διηγήματος διοργανώνει σεμινάριο ορθής χρήσης της νέας ελληνικής γλώσσας στον Καπνικό Σταθμό Κατερίνης το Σάββατο 17 Μαρτίου, στις 19:00. Θα διατυπωθούν βασικοί κανόνες για τη σωστή χρήση της γλώσσας μας βασισμένοι σε παραδείγματα και θα επισημανθούν συχνά λάθη και ειδικές περιπτώσεις με πρακτική εφαρμογή. Το σεμινάριο πραγματοποιείται από τη φιλόλογο Ειρήνη Παξιμαδάκη , μέλος της συντονιστικής και κριτικής επιτροπής του διαγωνισμού, και απευθύνεται σε ενήλικες καθώς και σε μαθητές άνω των 14 ετών. Επειδή το σεμινάριο θα έχει τη μορφή εργαστηρίου, οι συμμετέχοντες/συμμετέχουσες δε θα πρέπει να ξεπερνούν τους 60 σε αριθμό, γι’ αυτό θα τηρηθεί σειρά προτεραιότητας με βάση την ημερομηνία υποβολής της αίτησης. Για να δηλώσετε συμμετοχή κάντε κλικ εδώ . Κάθε συμμετέχων/συμμετέχουσα παρακαλείται να προσφέρει στην είσοδο 2 κιλά όσπρια για τις ανάγκες του Κοινωνικού Παντοπωλείου. Τα μέλη της συντονιστικής επιτροπής υπενθυμίζουν ότι σύντομα θα ανακοινωθεί η ημερομηνία της τελετής λήξης του 5ου Ηλεκτρονικού Διαγωνισμού Διηγήματος της Εθελοντικής Ομάδας Δράσης Νομού Πιερίας. Για την ΕΟΔΝΠ Η συντονιστική επιτροπή του Ηλεκτρονικού Διαγωνισμού Διηγήματος
