---
title: "Στηρίζουμε τους πληγέντες του Δήμου Μάνδρας"
id: 1720
date: 2017-11-22T07:20:41
section: "Αλληλέγγυοι"
category: "Ανακοινώσεις, Δελτία τύπου"
published: true
---

# Στηρίζουμε τους πληγέντες του Δήμου Μάνδρας
Έκκληση για συγκέντρωση ειδών πρώτης ανάγκης στον Καπνικό Σταθμό Κατερίνης. Η Εθελοντική Ομάδα Δράσης Ν. Πιερίας σε συνεργασία με φίλους της από την Ελλάδα και το εξωτερικό έχει συγκεντρώσει μεγάλη ποσότητα ειδών πρώτης ανάγκης για τους πληγέντες του Δήμου Μάνδρας Αττικής. Οι πρώτες 5 παλέτες με ιατροφαρμακευτικό υλικό, τρόφιμα, παιδικά είδη και χαρτικά θα αποσταλούν την επόμενη Δευτέρα με την εταιρία PATSIOS Hellas Multi Trans η οποία έχει αναλάβει την δωρεάν μεταφορά τους. Όσοι επιθυμούν να στηρίξουν την προσπάθεια αυτή μπορούν να προσφέρουν τα παρακάτω είδη: Παιδικές τροφές, βρεφικές πάνες (μεγέθη 1έως 5), μωρομάντηλα, Χαρτικά είδη και είδη καθημερινής υγιεινής, τα οποία συγκεντρώνονται καθημερινά στον Καπνικό Σταθμό Κατερίνης 18:00 έως 21:00. Σας παρακαλούμε να μην φέρετε κάτι παραπάνω από τα προαναφερθέντα είδη τα οποία μας ζητήθηκαν μετά από συνεννόηση με τους υπεύθυνους του Δήμου Μάνδρας. ΥΓ: Εκκληση προς τα μέλη της ομάδας: Θα συναντηθούμε την Παρασκευή 24.11.2017, ώρα 17:30 στον Καπνικό Σταθμό για να συσκευάσουμε τα υλικά που έχουν συγκεντρωθεί. Σας καλούμε να βοηθήσετε στη διαλογή των φαρμάκων (φαρμακοποιοί) και στην συσκευασία των υλικών.
