---
title: "Αποτίμηση της σύσκεψης με κ. Ρέππα και κ. Μαγκριώτη."
id: 340
date: 2010-02-26T08:44:43
section: "Διόδια"
category: "Αιγίνιο"
published: true
---

# Αποτίμηση της σύσκεψης με κ. Ρέππα και κ. Μαγκριώτη.
Αποτίμηση της σύσκεψης με τους κ.κ. Υπουργούς του Υπ. Μεταφορών, Υποδομών και Δικτύων κ. Ρέππα και κ. Μαγκριώτη. Σε έντονο κλίμα ολοκληρώθηκε η πολυπόθητη σύσκεψη. Όλοι οι φορείς εμπεριστατωμένα ανάδειξαν τα προβλήματα της Πιερίας. Τώρα οι κ. Υπουργοί γνωρίζουν πολύ καλά τα χάλια της Πιερίας. Από τη σύσκεψη μάς έγινε σαφές ότι η σύμβαση είναι πανίσχυρη και δεν μπορεί να την προσβάλει ούτε το κράτος. Το βάρος προάσπισης των συμφερόντων και του μέλλοντος της Πιερίας πέφτει αποκλειστικά και μόνο στους πολίτες. Είμαστε μόνοι και μόνοι πρέπει να συνεχίσουμε στο δρόμο, στα μπλόκα για να σώσουμε το μέλλον μας. Βουλευτές, Νομαρχιακή Αυτοδιοίκηση, Δήμαρχοι, Φορείς, η ΕΑ όλοι έδωσαν τη μάχη τους και πρέπει να συνεχίσουν να τη δίνουν για να νικήσουμε. Είμαστε έτοιμοι για νέους αγώνες και νέες νίκες. Μόνοι μας θα πάρουμε το δίκαιό μας. Η Επιτροπή Αγώνα
