---
title: "Το «Χαρίζω μια μέρα από το Καλοκαίρι μου στο Δάσος» έγινε 10 ετών!"
id: 1674
date: 2017-06-23T18:07:38
section: "Μια μέρα για το δάσος"
category: "100 Tage"
published: true
---

# Το «Χαρίζω μια μέρα από το Καλοκαίρι μου στο Δάσος» έγινε 10 ετών!
Για να δηλώσετε συμμετοχή, κάντε κλικ εδώ. Αγαπητοί συμπολίτες, Νοιώθουμε ιδιαίτερα περήφανοι διότι φέτος κρατάμε στα χέρια το 10ο βιβλίο συμβάντων της αγαπημένης δράσης όλων των Πιεριαίων! Το «Χαρίζω μια μέρα από το Καλοκαίρι μου στο Δάσος» και η Εθελοντική Ομάδα Δράσης Ν. Πιερίας «Ο Τόπος μου» έκλεισαν τα δέκα και αυτό οφείλεται αποκλειστικά στη δική σας συμμετοχή! Σας ευχαριστούμε για την εμπιστοσύνη σας και σας καλούμε για μια ακόμη χρονιά να βάλετε το δικό σας λιθαράκι στην προσπάθεια φύλαξης των δασών μας. Ας ενώσουμε τις δυνάμεις μας για να κρατήσουμε τον εφιάλτη της φωτιάς μακριά από τον τόπο μας! Οι φόρμες συμμετοχής έχουν ανοίξει και η φύλαξη θα ξεκινήσει το Σάββατο 1 Ιουλίου 2017 από το παρατηρητήριο της Πλάκας Λιτοχώρου. Επειδή οι πρώτες μέρες είναι πάντα δύσκολες, σας παρακαλούμε να δηλώσετε συμμετοχή τώρα, επιλέγοντας τις πρώτες ημερομηνίες. Αυτό θα είναι μεγάλη βοήθεια για τους συντονιστές της δράσης οι οποίοι πρέπει να καλύψουν τα κενά της πρώτης περιόδου. Για να δηλώσετε συμμετοχή, κάντε κλικ εδώ. Σας ευχόμαστε καλό Καλοκαίρι! ΥΓ: Φέτος στα παρατηρητήρια θα τοποθετηθούν βιβλία της δανειστικής βιβλιοθήκης.
